ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
15 พ.ค. 2558

สรุปภาวะตลาดภาคเช้า SET แกว่งแคบต่อ – SET ช่วงแรก ได้ Sentiment เชิงบวกจากตลาดต่างประเทศ หนุนปรับขึ้นให้เห็นระดับ 1500 จุด เพียงชั่วขณะ อย่างไรก็ตาม ยังไปต่อไม่ไหว เนื่องด้วยขาดปัจจัยหนุน รวมถึงคาดตลาดจะรอประเมินตัวเลข GDP ที่จะออกในจันทร์หน้าก่อน ส่งผลให้มีแรงขายกดดัชนีลงมาอีกครั้ง และภาพช่วงนี้ยังเป็นการแกว่งออกด้านข้าง ทั้งนี้ SET ปิดตลาดที่ 1496.52 จุด -0.88 จุด ด้วยมูลค่าซื้อขายที่ระดับ 1.5 หมื่นลบ. กลุ่มหลักบวกลบไม่มากนัก ด้านตลาดภูมิภาคบวกลบคละเคล้า
กลยุทธ์ที่แนะนำช่วงบ่าย: คาดแกว่งแคบต่อในช่วง 1490-1500 จุด เพื่อรอปัจจัยกำหนดทิศทางตลาดอีกครั้งในวันจันทร์หน้า สำหรับตัวเลข GDP ไทย ใน Q1/58 ส่วนด้านแนวโน้มราคา หากหลุดต่ำกว่า 1486 จุด จะเริ่มเป็นสัญญาณลบอีกครั้ง ด้านแนวต้านระยะสั้น Update ล่าสุดอยู่ที่ 1505 และ 1511 จุด ตามลำดับ กลยุทธ์ การเก็งกำไรยังพอทำได้ โดยให้ระวังต่ำกว่า 1486 จุด ใช้เป็นสัญญาณลดพอร์ต ทั้งนี้ หุ้นแนะนำตามสัญญาณเทคนิค ได้แก่ SAWAD (รับ 40.00 ต้าน 42.50 Cut 38.75) และ SCN (รับ 13.10 ต้าน 14.00 Cut 12.60)